HU
C 252/20
Az Európai Unió Hivatalos Lapja
2023.7.17.
— következésképpen adjon helyt a fellebbező első fokon előadott kérelmeinek, azaz: — semmisítse meg a felperest az Elnökségi Főigazgatóság tanácsadói álláshelyére áthelyező, 2021. január 21-i határozatot, szükség szerint pedig a jogalap nélkül felvett összegek behajtásáról szóló, 2021. március 8-i határozatot; — szükség szerint semmisítse meg a felperes 2021.
április 7-i panaszát elutasító, 2021. szeptember 16-i határozatot; — téríttesse meg a felperes által elszenvedett vagyoni és nem vagyoni károkat; — az alperest kötelezze mindkét eljárás összes költségének viselésére.
Jogalapok és fontosabb érvek Fellebbezése alátámasztása érdekében a fellebbező az alábbi jogalapokra hivatkozik: 1.
A megtámadott ítélet ellentétes a meghallgatáshoz való jog fogalmával, téves jogi minősítéseket tartalmaz és elferdíti az iratokat.
Az elsőfokú bíróság megsértette az indokolási kötelezettségét. 2.
A megtámadott ítélet sérti az indokolási kötelezettséget. 3.
A megtámadott ítélet sérti a gondoskodási kötelezettséget.
A Törvényszék (első tanács) T-538/21. sz., PBL és WA kontra Bizottság ügyben 2023. február 8-án hozott ítélete ellen a Penya Barça Lyon: Plus que des supporters (PBL) és Issam Abdelmouine által 2023.
április 11-én benyújtott fellebbezés (C-224/23.
P. sz. ügy) (2023/C 252/23) Az eljárás nyelve: francia Felek Fellebbezők: Penya Barça Lyon: Plus que des supporters (PBL), Issam Abdelmouine (képviselő: J. Branco ügyvéd) A másik fél az eljárásban: Európai Bizottság A fellebbezők kérelmei A fellebbezők azt kérik, hogy a Bíróság: — teljes egészében helyezze hatályon kívül az Európai Unió Törvényszéke T-538/21. sz., PBL és WA kontra Bizottság ügyben 2023. február 8-án hozott ítéletét; — teljes egészében adjon helyt az elsőfokú eljárás felperesei által előterjesztett végleges kérelmeknek.
Jogalapok és fontosabb érvek Fellebbezésük alátámasztása érdekében a fellebbezők több jogalapra hivatkoznak.
Először is, a Törvényszék ténybelileg és jogilag tévesen alkalmazta a jogot, egyrészt amikor a Penya Barça Lyon vonatkozásában mint elfogadhatatlant elutasította a megsemmisítés iránti kérelmet, mivel az elsőrendű felperes eljáráshoz fűződő érdeke elsőbbséget élvez a másodrendű felperes ilyen érdekével szemben, ha több személy nyújt be egy és ugyanazon keresetet, másrészt pedig, amikor elutasította az elsőrendű felperes eljáráshoz fűződő érdekének bizonyítása érdekében a fellebbezők által felajánlott bizonyítékot.
Másodszor, a Törvényszék megsértette a fellebbezők eljárási jogait azáltal, hogy nem határozott a Bizottság hozzá benyújtott panaszokkal kapcsolatos jogkörének diszkrecionális jellegére vonatkozó jogalapról.
Harmadszor, a Törvényszék tévesen alkalmazta a jogot, amikor nem volt hajlandó elismerni a fellebbezőknek a jelen ügy tényállásához fűződő bármely közvetlen vagyoni és gazdasági érdekét.